નવી દિલ્હી, 1 સપ્ટેમ્બર : રાષ્ટ્રીય લઘુમતી પંચના અધ્યક્ષ વઝાહત હબીબુલ્લા પોતાના પાછલા પ્રયત્નોમાં નિષ્ફળ ગયા બાદ એકવાર ફરીથી ગુજરાતના મુખ્યમંત્રી નરેન્દ્ર મોદી સાથે મુલાકાત કરવાનો પ્રયત્નમાં છે. તેઓ મોદીની સાથે 2002ના ગુજરાત રમખાણોના પૂનર્વસન, લઘુમતી બાળકોને છાત્રવૃત્તિ, પારસી અને શીખ સમુદાય સાથે જોડાયેલા મુદ્દાઓ પર વાતચીત કરવા માગે છે. ગયા વર્ષે હબીબુલ્લાએ ઓછામાં ઓછા બે વખત પ્રયાસો કર્યા હતા પરંતુ મોદી કોઇ કારણોસર તેમને મળી શક્યા ન્હોતા, પરંતુ હબીબુલ્લાએ જણાવ્યું કે તેઓ આ વખતે નરેન્દ્ર મોદીને મળવા નવેસરથી પ્રયત્ન કરશે.